stanford-oval/wikipedia huggingface dataset:
Georges Feydeau
Aiheesta muualla

Kuvia tai muita tiedostoja aiheesta Georges Feydeau Wikimedia Commonsissa
Georges Feydeau Encyclopædia Britannica. Viitattu 1.8.2018.
Georges Feydeau Biography eNotes. Viitattu 1.8.2018.
Atte Lehtonen

Atte Lehtonen (s. 14. helmikuuta 1995) on suomalainen moottoriurheilija. Hän kilpaili karting-sarjoissa yhdeksän vuoden ajan vuodesta 2002 saakka. Vuonna 2011 Lehtonen kilpaili Formula Ford sarjoissa. Vuonna 2012 hän kilpaili Englannin Formula 4-sarjassa. Vuonna 2013 Lehtonen kilpailee Protyre Formula Renault Championship -sarjassa SWB Motorsport-tallissa.
Ase- & varusmuseo Kajaani

| Ase- & varusmuseo Kajaani |
| --- | --- |
 Ase- & varusmuseo
Tyyppi:  Paikallismuseo 
Sijainti:  Kajaani 
Perustettu:  2016
Kotisivut:  asemuseo.fi/index.php 
Koordinaatit:  64°13′19″N, 27°43′37″E
 fiAse- & varusmuseo Kajaani 
  
Ase- ja varusmuseo Kajaani on vuonna 2016 toimintansa aloittanut yksityinen museonäyttely. Museon kokoelmiin kuuluu yhteensä reilut 2000 esinettä ja noin 3000 painettua kirjaa tai muuta nidettä. Valtaosa museon kalustosta ajoittuu 2. maailmansodan tapahtumiin.
Museotoiminta päättynyt 3. elokuuta 2020.
Kuvia

Leski
Sotilaspastori, lotta ja saksalainen sotilas
Aiheesta muualla

Ase- & varusmuseo Facebookissa
Kainuun paikallismuseoita ja kulttuuriympäristökohteita -portaali
Kuvia tai muita tiedostoja aiheesta Ase- & varusmuseo Kajaani Wikimedia Commonsissa
Argophyllaceae

| Argophyllaceae |
| --- | --- |
 Corokia cotoneaster
Tieteellinen luokittelu
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Asteranae
Lahko::  Asterales
Heimo::  Argophyllaceae  Takht.
Synonyymit
 Corokiaceae Takht. 
Suvut
 Argophyllum  Corokia – korokiat 
Katso myös
   Argophyllaceae Wikispeciesissä   Argophyllaceae Commonsissa 
Infobox OKNimi-testi OK: 
Argophyllaceae on Asterales-lahkoon kuuluva kasviheimo, jossa on kaksi sukua: 15-lajinen Argophyllum ja kuusilajinen korokiat (Corokia). Lajit kasvavat lounaisella Tyynenmeren alueella.
Tuntomerkit

Heimon kasvit ovat pensaita, joilla on ehytlaitaiset lehdet. Kukat ovat 4–5-lukuisia, harvemmin 6–8-lukuisia. Terälehdet ovat tyvestään kasvaneet yhteen ja niiden sisäpuolella on kieleke. Sikiäin on joskus yksilehtinen tai useammin kahden tai kolmen (harvoin jopa viiden) yhteenkasvaneen emilehden muodostama ja yleensä kokonaan kehänalainen. Emiön luotti on pistemäinen, liuskainen tai pallomainen. Ainakin korokioilla kukassa on mesiäinen. Siemenaiheita on sikiäimessä useita. Hedelmä on kota suvussa Argophyllum ja korokioilla luumarja. Siemenen endospermi on hemiselluloosainen. Kromosomiluku n = 9.
Luokittelu

Cronquist (1981) vei heimon suvut epäyhtenäiseen herukkakasvien (Grossulariaceae) heimoon, Takhtajan puolestaan yhdessä kanukkakasvien (Cornaceae) kanssa lahkoon Hydrangeales. Nykyään heimo luetaan Asterales-lahkoon, ja sen lähin sukulainen on Phellinaceae.
Argophyllaceae-heimon nykyinen sijainti ja lähimmät sukulaiset kladogrammissa
Geoffrey Wilkinson

| Geoffrey Wilkinson |
| --- | --- |

Henkilötiedot
Syntynyt: 14. heinäkuuta 1921 Springside, Iso-Britannia
Kuollut: 26. syyskuuta 1996 (75 vuotta) Lontoo, Iso-Britannia
Kansalaisuus:   Iso-Britannia
Koulutus ja ura
Tutkinnot:  Imperial College London
Instituutti:  Kalifornian yliopisto (Berkeley)   Harvardin yliopisto   Imperial College London
Tutkimusalue:  Kemia
Tunnetut työt:  Organometalliyhdisteiden tutkimus
Palkinnot:   Nobelin kemianpalkinto (1973)
Geoffrey Wilkinson (14. heinäkuuta 1921 Springside, Yorkshire − 26. syyskuuta 1996 Lontoo) oli brittiläinen kemisti. Hän sai Nobelin kemianpalkinnon vuonna 1973 työstään stabiilien siirtymämetallialkyylien parissa. Wilkinson jakoi palkinnon Ernst Otto Fischerin kanssa.
Wilkinson aloitti opiskelun Imperial College Londonissa vuonna 1939 ja valmistui sieltä 1941. Vuonna 1942 professori Friedrich Paneth värväsi nuoria kemistejä ydinvoimaprojektiin. Wilkinson liittyi siihen ja hänet lähetettiin Kanadaan. Siellä hän oli ensin Montrealissa ja myöhemmin Ontariossa ydintutkimuslaitoksessa vuoteen 1946 asti. Seuraavat neljä vuotta Wilkinson työskenteli Glenn T. Seaborgin kanssa Berkeleyssä. Sen jälkeen hän toimi tutkijana Massachusetts Institute of Technologyyssä ja palasi häntä jo opiskelun alkuvaiheessa kiinnostaneisiin tutkimuskohteisiin siirtymämetallikomplekseihin, joissa oli ligandina hiilimonoksidi tai alkeeni.
Vuosina 1951–1955 hän toimi Harvardin yliopistossa, minkä jälkeen palasi Englantiin. Vuonna 1955 hänestä tuli epäorgaanisen kemian professori Lontoon yliopistoon. Siellä hän jatkoi siirtymämetallikompleksien tutkimista.
Tunnetuin Wilkinson on ferroseenin ja  Wilkinsonin katalyytin ( RhCl(PPh3)3), jota käytetään alkeenien hydrogenoinnissa alkaaneiksi, rakenteen selvittämisestä.
Aiheesta muualla

Wilkinsonin omaelämäkerta Nobel-säätiön sivuilla
Garrett Temple

| Garrett Temple |
| --- | --- |
 Temple vuonna 2013.
Henkilötiedot
Koko nimi:  Garrett Bartholomew Temple
Syntynyt: 8. toukokuuta 1986 (ikä 38) Baton Rouge, Louisiana, Yhdysvallat
Kansalaisuus:   Yhdysvallat
Koripalloilija
Pelipaikka:  heittävä takamies / pieni laitahyökkääjä
Pituus:  196 cm
Paino:  88 kg
Nyk. joukkue:  Chicago Bulls
Sarja:  NBA
NBA-varaus:  ei varattu 2009
Pelaajaura
Yliopistojoukkueet
2005–2009:  Louisianan osavaltionyliopisto
Seurajoukkueet
2009–2010 2010 2010 2010 2010 2010–2011 2011 2011 2011 2011–2012 2012 2012–2016 2016–2018 2018–2019 2019 2019–2020 2020–:  Rio Grande Valley Vipers Houston Rockets Sacramento Kings San Antonio Spurs Rio Grande Valley Vipers Erie BayHawks Milwaukee Bucks Erie BayHawks Charlotte Bobcats Junior Casale Reno Bighorns Washington Wizards Sacramento Kings Memphis Grizzlies Los Angeles Clippers Brooklyn Nets Chicago Bulls
Garrett Bartholomew Temple (s. 8. toukokuuta 1986 Baton Rouge, Louisiana) on yhdysvaltalainen koripalloilija, pelipaikaltaan pääasiassa heittävä takamies tai pieni laitahyökkääjä.
Templen isä Collis Temple pelasi myös koripalloa NBA:ssa. Temple pelasi yliopistokoripalloa Louisianan osavaltionyliopiston joukkueessa vuosina 2005–2009. Hänet valittiin kahdella kaudella konferenssinsa puolustustähdistöviisikkoon. Yliopistouransa jälkeen Temple siirtyi ammattilaiseksi pelaten lyhyitä jaksoja NBA:n ja NBA:n kehityssarjan joukkueissa sekä Italiassa. Vuosina 2012–2016 Temple edusti Washington Wizardsia.
Aiheesta muualla

Kuvia tai muita tiedostoja aiheesta Garrett Temple Wikimedia Commonsissa
Garden of Chains

| Garden of Chains Ancara |
| --- | --- | --- |

Studioalbumin tiedot
 Äänitetty : Suomi & Los Angeles
 Julkaistu: 3. maaliskuuta 2017
 Tuottaja(t): Jimmy Westerlund Erno Laitinen
 Tyylilaji: heavy metal, hard rock
 Kesto: 42.57
 Levy-yhtiö: Concorde
Ancaran muut julkaisut
| Wake Up (EP) 2015 | Garden of Chains 2017 |   |
Garden of Chains on heavy metal -yhtye Ancaran neljäs studioalbumi, joka julkaistiin 3. maaliskuuta 2017 levymerkillä Concorde Music Group. Sitä on äänitetty Suomen lisäksi Los Angelesissa, ja sen ovat tuottaneet mm. Jimmy Westerlund ja Erno Laitinen. Albumin julkaisukeikka järjestetään Tavastia-klubilla 8. maaliskuuta 2017.
Marraskuussa 2015 yhtye soitti epävirallisesti maailman korkeimman sähköisen keikan n. 4600 metrin korkeudessa, jossa kuvattiin musiikkivideo kappaleeseen ”Ending Mode”.
Kappaleet

The End (Easier Than Love) – 3.32
Wake Up – 4.07
Feeding the Fire – 4.51
Changes Come – 4.44
Ending Mode – 3.53
Child of the Sun – 3.55
Perfect Enemy – 3.56
Incomplete – 4.36
The Warmth – 2.21
Garden of Chains – 4.55
Better Man – 2.06
Kokoonpano

Sammy Salminen – laulu
Juha ”Juice” Wahlstén – kitara, laulu
Toni Laroma – kitara
Toni Hintikka – basso
Rale Tiiainen – rummut
Arvostelut

Desibeli.net:
Imperiumi: 7-/10
Metalliluola: 7/10
Aiheesta muualla

Garden of Chains Discogsissa. (englanniksi)
Albumi Garden of Chains Encyclopaedia Metallum -sivustolla (englanniksi)
Gary Lachman

| Gary Lachman |
| --- | --- |
 Gary ”Valentine” Lachman
Henkilötiedot
Syntynyt: 24.12.1955 Bayonne, New Jersey; Yhdysvallat
Ammatti:  kirjailija, muusikko
Muusikko
Taiteilijanimi:  Gary Valentine
Tyylilajit:  new wave, punk rock, pop
Soittimet:  basso, kitara
Yhtyeet:  Blondie, Iggy Pop
Levy-yhtiöt:  Chrysalis Records 
Aiheesta muualla
www.gary-lachman.com
  [ Muokkaa Wikidatassa ] [ ohje ]  
Gary Lachman (s. 24. joulukuuta 1955 Bayonne, New Jersey) on yhdysvaltalainen kirjailija, muusikko ja okkultisti. Hän oli Blondie-yhtyeen perustajajäseniä ja yhtyeen basisti. Myöhemmin hän soitti kitaraa Iggy Popin yhtyeessä.
Hän käytti muusikkona taiteilijanimeä Gary Valentine. Kirjailijana hän on käyttänyt usein oikeaa nimeään Gary Lachman. Hän on kirjoittanut useita kirjoja okkultismin historiasta. Näistä on suomennettu Tajunnan alkemistit ja Aleister Crowley (Like). Lachman myös luennoi okkultismin historiasta, ja häntä on käytetty usein okkultismin asiantuntijana useissa elokuva- ja televisiodokumenteissa sekä BBC:n radio-ohjelmissa.
Ura muusikkona

Gary Valentine oli mukana perustamassa Blondie-yhtyettä. Hän liittyi Blondieen keväällä 1975, kun yhtyeen ensimmäinen basisti Fred Smith liittyi Television-yhtyeeseen. Valentine soitti Blondiessa bassoa vuosina 1975–1977 ja oli mukana yhtyeen kahdella ensimmäisellä albumilla.
Hän erosi Blondiesta vuonna 1977, jolloin hänet korvasi Nigel Harrison. Blondien jälkeen Gary Valentinella oli oma bändi The Know, vuosina 1978–1980 ja vuonna 1981 hän liittyi Iggy Popin yhtyeeseen. Hän soitti kitaraa Iggy Popin kahdella Amerikan kiertueella. Hän lopetti sen jälkeen uran muusikkona. Vuonna 2006 hänet valittiin Blondie-yhtyeen kanssa Rock and Roll Hall of Fameen.
Vuonna 2002 hän kirjoitti muistelmateoksen urastaan muusikkona. Kirja on nimeltään New York Rocker: My life in the blank generation, with Blondie, Iggy Pop and others 1974-1981.
Ura kirjailijana

Gary Lachman pitää suurimpana esikuvanaan ja opettajana brittiläistä kirjailijaa Colin Wilsonia, josta hän on myös kirjoittanut elämäkerran Beyond the Robot: The Life and Work of Colin Wilson. Gary Lachmanin mukaan Colin Wilsonin teos: Ovi tuntemattomaan (The Occult. A History, 1971) muutti hänen elämänsä. Kirjan luettuaan hän innostui okkultismista ja ryhtyi myös kirjailijaksi.
Vuosina 1984–1990 hän suoritti kandidaatin tutkinnon filosofiasta Etelä-Kalifornian yliopistossa. Vuonna 1996 hän muutti Lontooseen asumaan, missä hän asuu edelleen. Lachman on sen jälkeen kirjoittanut useita kymmeniä kirjoja aiheista, jotka vaihtelevat esoterian vaikutuksesta politiikkaan ja yhteiskuntaan, sekä populaarikulttuurista, okkultismin historiasta ja eksistentialismista. Hän on kirjoittanut elämäkertoja Aleister Crowleysta, Rudolf Steineristä, C. G. Jungista, Helena Petrovna Blavatskysta, Emanuel Swedenborgista ja P. D. Ouspenskysta.
Hän kirjoittaa myös useisiin aikakauslehtiin Isossa-Britanniassa, Yhdysvalloissa ja Euroopassa, mukaan lukien Fortean Times, Quest, Strange Attractor ja Times Literary Supplement, Times Educational Supplement, Guardian, Independent on Sundays, Sunday Times, Mojo ja moniin muihin julkaisuihin. Lachman myös luennoi okkultismin historiasta, ja häntä on käytetty usein okkultismin asiantuntijana useissa elokuva- ja televisiodokumenteissa sekä BBC:n radio-ohjelmissa.
Teoksia

Gary Valentine: New York rocker : My life in the blank generation, with Blondie, Iggy Pop and others 1974-1981 London: Sidgwick & Jackson 2002
Teoksia > Suomennetut teokset

Tajunnan alkemistit. Kuusikymmenluvun mystiikka ja Vesimiehen ajan pimeä puoli.  ((Turn Off Your Mind. The Mystic Sixties and the Dark Side of the Age of Aquarius, 2002.) Suomennos Ike Vil)  Helsinki:  Like, 2003.  ISBN 952-471-207-5.
Aleister Crowley. Suuren Pedon elämä ja teot.  ((Aleister Crowley. Magick, Rock and Roll, and the Wickedest Man in the World, 2014.) Suomentanut Ilkka Salmenpohja)  Helsinki:  Like, 2015.  ISBN 978-952-01-1139-7.
Gary Valentine: Saatanalliset säkeet eli Kun piru rocktähden tanssiin vei..: (artikkeli; katsaus okkultistisiin virtauksiin populaarikulttuurissa), Soundi 25 (1999) : 9, s. 24–32
Lähteet:

1 2 3 4 5 6 7  Bright, Richard: Lost Knowledge of the Imagination 2019. Interalia Magazine. Viitattu 31.7.2024.
George H. Lowery Jr.

George H. Lowery Jr. (2. lokakuuta 1913 Monroe, Louisiana – 19. tammikuuta 1978) oli yhdysvaltalainen eläintieteilijä.
George Lowery opiskeli Louisianan polyteknisessä instituutissa Rustonissa 1930–1932 ennen siirtymistään Louisianan osavaltionyliopistoon Baton Rougeen, josta hän valmistui 1936. Samana vuonna hän liittyi yliopiston henkilökuntaan eläintieteen ohjaajana ja nimitettiin eläinmuseon apulaiskuraattoriksi. Lowery vietti koko työelämänsä Louisianan yliopistossa lukuun ottamatta kahden vuoden jaksoa, jolloin hän valmisteli väitöskirjaansa Kansasin yliopistossa ja väitteli siellä filosofian tohtoriksi 1947.
Paljolti Loweryn ansiosta Louisianan yliopiston eläinmuseo laajennettiin Luonnontieteiden museoksi ja Lowery oli sen ensimmäinen johtaja 1951. Vuonna 1955 hänet nimitettiin eläintieteen Boyd-professoriksi. Hän loi uuden julkaisusarjan The Occasional Papers of the Museum of Zoology of Louisiana State University. Vuonna 1955 hän julkaisi teoksen Louisiana Birds, joka voitti Louisianan kirjallisuuspalkinnon samana vuonna. Lowery tutki lintujen lisäksi myös nisäkkäitä, joista hän julkaisi teoksen The Mammals of Louisiana and its Adjacent Waters (1974). Hän kirjoitti kymmeniä tieteellisiä artikkeleita.
Vuonna 1981 perusti Louisianan lintutieteellinen seura (LOS) The George H. Lowery Awards -palkinnon Lowerin kunniaksi.
Lowery toimi American Ornithologists’ Unionin puheenjohtajana vuosina 1959–1961. Hänen päätutkimuskohteenaan olivat neotrooppisen alueen eli Etelä- ja Keski-Amerikan linnut, joista hän nimesi muun muassa oranssikurkkutangaran (Wetmorethraupis sterrhopteron) yhdessä John P. O'Neillin kanssa 1964.
George Elokobi

Elokobi 2012
George Nganyuo Elokobi (s. 31. tammikuuta 1986, Mamfe, Kamerun) on kamerunilainen jalkapalloilija, pelipaikaltaan vasen puolustaja. Hän pelaa tällä hetkellä Englannin Valioliigan Wolverhampton Wanderersissa.
Ura

Elokobi muutti synnyinmaastaan Kamerunista Englantiin 16-vuotiaana, vuonna 2000. Hän aloitti pelaamaan alemmilla sarjatasoilla pelanneessa Dulwich Hamlet FC:ssä, josta siirtyi vuonna 2004 Colchester Unitediin. Sieltä matka jatkui vuonna 2008 Wolverhampton Wanderersiin, jossa Elokobi pääsi pelaamaan ensimmäistä kertaa urallaan Englannin korkeimmalla sarjatasolla, Valioliigassa.
Wolverhampton lainasi Elokobin helmikuussa 2012 Nottingham Forestiin, loppukauden mittaisella sopimuksella.
Arsi Harju

| Arsi Harju> Henkilötiedot |
| --- | --- |
Koko nimi:  Arsi Ilari Harju
Syntynyt: 18. maaliskuuta 1974 (ikä 50) Kurikka
Yleisurheilija
Pituus:  183  cm
Paino:  115 kg
Laji:  kuulantyöntö
| Mitalit> Maa:   Suomi.Miesten yleisurheilu. Olympialaiset  | Mitalit> Maa:   Suomi.Miesten yleisurheilu. Olympialaiset  | Mitalit> Maa:   Suomi.Miesten yleisurheilu. Olympialaiset  | Maa:   Suomi> Miesten yleisurheilu. |
| --- | --- | --- | --- |
|  Kultaa | Sydney 2000 | kuulantyöntö |  |
| MM-kilpailut  | MM-kilpailut  | MM-kilpailut  |  |
|  Pronssia | Edmonton 2001 | kuulantyöntö |  |
| sisäratojen EM-kilpailut  | sisäratojen EM-kilpailut  | sisäratojen EM-kilpailut  |  |
|  Pronssia | Valencia 1998 | kuulantyöntö |  |
Arsi Ilari Harju (s. 18. maaliskuuta 1974 Kurikka) on suomalainen kilpauransa jo lopettanut kuulantyöntäjä ja olympiavoittaja.
Harjun uran suurin saavutus on olympiakulta vuoden 2000 kisoissa Sydneyssä tuloksella 21,29 metriä. Harjun ennätys on Sydneyn olympialaisten karsinnassa työnnetty 21,39 metriä. Vuoden 2001 yleisurheilun MM-kilpailuissa Harju työnsi pronssia tuloksella 20,93 metriä.
Harju edusti Perhon Kiriä. Hänet valittiin Vuoden urheilijaksi vuonna 2000. Hän toimi Suomen UNICEFin koulukävelijöiden suojelijana vuodesta 2003 vuoteen 2005.
Arsi Harju palasi kuuden vuoden tauon jälkeen kilpailemaan Yhdysvaltojen Tucsonissa toukokuussa 2011 ja työnsi tuloksen 18,48, mikä jäi kauden parhaaksi suomalaistulokseksi. Kauden 2012 parhaaksi tulokseksi tuli niin ikään 18,48, jonka Harju työnsi Hämeenkyrön kuulakarnevaaleilla. Harju kilpaili kaudella 2012 viidesti ja lopetti uransa toistamiseen kauden jälkeen.
Vuodesta 2010 alkaen Harju on toiminut kuulantyöntäjä Suvi Helinin henkilökohtaisena valmentajana. Vuodesta 2022 lähtien Harju on valmentanut kuulantyöntäjä Nico Oksasta.
Harju on töissä ylöjärveläisellä lihajalostamolla, ja hän asuu Sastamalan Kiikassa.
Saavutukset

| 0 | 1 | 2 | 3 | 4 |
| --- | --- | --- | --- | --- |
| Nuorten MM-kilpailut 1992 | 11. sija | 16,94 m | Soul | 19. syyskuuta 1992 |
| MM-kilpailut 1995 | A-karsintaryhmän 7. | 18,79 m | Göteborg | 8. elokuuta 1995 |
| Sisäratojen MM-kilpailut 1997 | 8. sija | 20,00 m | Pariisi (Bercy) | 7. maaliskuuta 1997 |
| MM-kilpailut 1997 | A-karsintaryhmän 7. | 19,43 m | Ateena | 2. elokuuta 1997 |
| Sisäratojen EM-kilpailut 1998 |  pronssia | 20,53 m | Valencia | 28. helmikuuta 1998 |
| Sisäratojen MM-kilpailut 1999 | 5. sija | 20,38 m | Maebashi | 5. maaliskuuta 1999 |
| MM-kilpailut 1999 | finaalissa, ei tulosta | x | Sevilla | 21. elokuuta 1999 |
| Kesäolympialaiset 2000 |  kultaa | 21,29 m | Sydney | 22. syyskuuta 2000 |
| MM-kilpailut 2001 |  pronssia | 20,93 m | Edmonton | 4. elokuuta 2001 |
| EM-kilpailut 2002 | 4. sija | 20,47 m | München | 6. elokuuta 2002 |
| Sisäratojen MM-kilpailut 2003 | 4. sija | 20,96 m | Birmingham | 14. maaliskuuta 2003 |
Saavutukset > Aikuisten SM-mitalit

Ulkoradat
kultaa 1996, 1998, 2000
hopeaa 1997, 2005
pronssia 1995
Sisäradat
kultaa 1999
hopeaa 1997, 1998, 2003
pronssia 1993
Parhaat tulokset

21,39 m (1) Sydney 22.9.2000 (Olympiakisat, karsinta)
21,29 m (1) Sydney 22.9.2000 (Olympiakisat, loppukilpailu)
21,11 m (1) Lapinlahti 14.7.2002 (Eliittikisat)
21,04 m (1) Oulu 7.8.1998 (Kalevan kisat)
20,98 m (1) Lapinlahti 22.7.2001 (Eliittikisat)
20,93 m (3) Edmonton 4.8.2001 (MM-kisat)
20,90 m (1) Hämeenkyrö 4.7.1998 (Kuulakarnevaalit)
20,88 m (1) Kiihtelysvaara 19.9.1998
20,88 m (1) Lahti 26.8.2001 (Eliittikisat)
20,84 m (1) Lahti 20.8.2000 (Kalevan kisat)
Aiheesta muualla

Arsi Harju Tilastopaja (vaatii kirjautumisen, maksullinen palvelu).
Arsi Harju Kansainvälinen yleisurheiluliitto. (englanniksi)
YLE Elävä arkisto: Arsi Harjulle MM-kuulapronssia
YLE Elävä arkisto: Kullattu kuulamies Arsi Harju
Arsi Harju European Athletics -sivustolla (englanniksi)
Miesten kuulantyönnön olympiavoittajat
Google Messages

| Google Messages |
| --- | --- |

Kehittäjä:  Google
Kehityshistoria
Ensijulkaisu:  2014 (Android ja Wear OS) 2018 (verkkoversio)
Tiedot
Alusta:  Android, Wear OS, verkko
Lisenssi:  Apache omisteinen
Aiheesta muualla
Verkkosivusto
Google Messages on Googlen kehittämä tekstiviestisovellus, joka julkaistiin Android ja Wear OS -alustoille vuonna 2014. Google Messages julkaistiin Applen iMessage -ohjelman vastineeksi ja se käytti aiemmin nimeä Android Messages.
Google Messages julkaistiin ensimmäisenä Android 5.0 -alustalle nimellä Messenger teksti- ja multimediaviestien välittämiseen. Joulukuussa 2019 Google kertoi lisäävänsä tuen RCS-viestintäprotokollalle, joka seuraavana vuonna levisi ympäri maailmaa. Google Messages rikkoi miljardi asennuskertaa huhtikuussa 2020. Tammikuussa 2024 Google ilmoitti uudistavansa Messages-sovelluksen tekstilaatikkotyyliä.
Käännös suomeksi
Aukusti Koivisto

Aukusti Koivisto -nimisiä henkilöitä ovat tai ovat olleet:
Aukusti Koivisto (1884–1956), Suomen Sosialistisen Työväenpuolueen kansanedustaja
Aukusti Koivisto (1886–1962), suomalainen taidemaalari.
Aukusti Koivisto (1996-), suomalainen muusikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aukusti Koivisto”, voi hakea sivunnimihaulla, laajalla sivunnimihaulla tai tekstihaulla.
Arquimínio Rodrigues da Costa

Arquimínio Rodrigues da Costa (8. heinäkuuta 1924 São Mateus – 12. syyskuuta 2016) oli portugalilainen roomalaiskatolinen piispa. Hänet vihittiin papiksi Macaon hiippakuntaan 6. lokakuuta 1949 ja nimitettiin Macaon piispaksi 20. tammikuuta 1976. Piispaksi vihkiminen seurasi 25. maaliskuuta. Pääkonsekraattorina toimi John Baptist Wu Cheng-chung, jota avustivat Julio Xavier Labayen ja Charles-Joseph Lemaire.
Rodrigues da Costa erosi tehtävistään 6. lokakuuta 1988.
Gi (budōkäsite)

Gi on asu, jota käytetään monissa japanilaisissa kamppailu- ja itsepuolustuslajeissa eli budossa. Yleisesti käytetty termi 'gi' tarkoittaa ainoastaan pukua.  Muita harjoitteluasua tarkoittavia termejä ovat keikogi ("harjoitteluasu") ja dōgi (道着, "tien asu", dōgi). Kun halutaan erottaa eri lajien asut toisistaan voidaan nimi koostaa kamppailulajin nimestä ja sanasta gi.
Aikidōgi(合気道着 tai 合気道衣), aikidōssa käytetty valkoinen asu, johon kuuluu ylä- ja alaosa. Korkeammilla tasoilla olevat aikidōkat saavat käyttää tummaa hakamaa.
Jūdōgi (柔道着 tai 柔道衣), judossa käytetty valkoinen tai sininen asu, johon kuuluu housut ja takki sekä värillinen vyö eli obi.
Jūjutsugi (柔術着 tai 柔術衣), jūjutsussa käytetty asu. Yleensä väriltään valkoinen, sininen tai musta.
Karategi (空手着 tai 空手衣), karatessa käytetty asu. Väriltään valkoinen, joskin housut voivat toisinaan olla myös mustat.
Kendōgi (剣道着 tai 剣道衣), kendōssa käytetty asu, johon kuuluu yläosa ("keikogi"), hakama, kypärä, suojuksia ja käsineet.
Gi

Gi tarkoittaa seuraavia:
gi, budokäsite
Gibraltar, ISO 3166-1 -koodi GI, valtio tai muu maantieteellinen alue
glykeeminen indeksi, GI, ruoka-aineen imeytyvien hiilihydraattien aiheuttama muutos verensokerissa referenssiruoka-aineeseen verrattuna
Itek Air, IATA-koodi GI, lentoyhtiö.
(GI), kalifornialaisen punkyhtye Germsin ainoaksi jäänyt debyyttialbumi
Gi, gibi, erityisesti tietotekniikassa käytettävä kerrannaisyksikön etuliite, jonka suuruus on 230. Esimerkiksi 2 GiB = 2 gibitavua = 1 073 741 824 tavua
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gi”, voi hakea sivunnimihaulla, laajalla sivunnimihaulla tai tekstihaulla.
Atatürkin olympiastadion

| Atatürkin olympiastadion |
| --- | --- |

Rakennuksen tiedot
Sijainti:  Istanbul, Turkki
Koordinaatit:  41°04.46′N, 28°45.94′E
Rakennustyöt aloitettu:  1997
Avattu:  2002
Kustannukset:  140 miljoonaa dollaria
Arkkitehti:  Michel Macari, Aymeric Zublena
Katsojakapasiteetti
 80 000 
Lisää rakennusartikkeleitaArkkitehtuurin teemasivulla
Atatürkin olympiastadion (turk. Atatürk Olimpiyat Stadı) on Istanbulissa, Turkissa sijaitseva urheilustadion.
Stadionin rakentaminen aloitettiin vuonna 1997, ja se vihittiin käyttöön vuonna 2002. Sen kapasiteetti on 80 000 ja sen suunnittelivat Michel Macari ja Aymeric Zublena. Stadion rakennettiin Turkin vuoden 2008 olympiahakua varten. Se on nimetty Kemal Atatürkin mukaan.
Stadionia käytetään pääasiassa jalkapalloon. Stadionilla pelattiin vuoden 2005 ja vuoden 2023 Mestarien liigan loppuottelu. Lisäksi muun muassa Turkin maajoukkue ja Galatasaray ovat pelanneet sillä joitakin otteluitaan.